Manira Kangjêng Radèn Adipati Sasradiningrat, pêpatih ing karaton dalêm Surakarta Adiningrat, wus anguningani layang pranatan dalêm amarêngi ing dina Sênèn tanggal kaping 9 Pasa Je, 1798, ing bab kaping: 9, bab kaping: 13, sarta bab kaping: 16, sarupane wong kang utang-piutang dhuwit, utawa tuku barang kang pambayare nganggo ubaya, apadene wong gadhe-ginadhe barang kang wawilangane dhuwit satus rupiyah sapandhuwure, wong kang aprajangjian karo-karone nganggo ambayar waragad ing dalêm dhuwit: 100: satus rupiyah: 3 rupiyah. Sarèhne surupaning prajangjian kang nganggo kauningan ing parentah kaya bab kaping: 13 mau, manawa dadi prakara ora nganggo kaunggahake ing pangadilan, nanging banjur katêtêpake apa kang muni ing layang prajangjian, sarta ora nganggo angladèkake waragading prakara, marmane pambayare dhuwit